**Лазарадес** (грчки: *Λαζαράδες*) — село во Кожанско, Егејска Македонија, денес во општината Серфиџе на Кожанскиот округ во областа Западна Македонија, Грција. Населението брои 94 жители (2011).

Географија и местоположба
-------------------------

Селото се наоѓа на 6 км југозападно од селото Трановалто, во северозападните разгранки на планината Камбуница, на надморска височина од 635 м. Сместено е на 46 км јужно од Кожани и околу 30 км југозападно од општинскиот центар Серфиџе.

Историја
--------

### Во Отоманското Царство

Неговото население уште од порано има грчко потекло.

Васил К’нчов („Македонија. Етнографија и статистика") во 1900 г. го наведува *Лазаропско* (Lazaropsko) како грчко село.

На Етнографската карта на Битолскиот Вилает од 1901 г. *Лазарадис* се води како чисто грчко село во Серфиџенската каза на Серфиџенскиот санџак со 35 куќи.

Според статистиката на грчкиот конзулат во Еласона, во 1904 г. во *Лазарадес* живееле 180 Грци христијани. Според грчка атинска статистика од 1910 година во Лазарадес живееле 180 Грци христијани.

### Во Грција

За време на Првата балканска војна, на 9 октомври 1912 г. настанува битка меѓу грчките единици и отоманската војска кај селото. По Балканските војни во 1913 г. селото е припоено кон Грција согласно Букурешкиот договор. Таа година Лазарадес броело 129 жители, кои во 1920 г. се зголемиле на 143 лица.

Во 1960-тите се доселени семејства од планинското село Падеж, поради што во пописот од 1961 г. броело 289 жители, а во 1971 г. 257 лица.

Стопанство
----------

Населението произведува жито, тутун, компири и други земјоделски производи, а делумно се занимава и со сточарството.

Население
---------

Еве преглед на населението во сите пописни години, од 1940 г. до денес:

| Година | 1940 | 1951 | 1961 | 1971 | 1981 | 1991 | 2001 | 2011 | 2021 |
| --- | --- | --- | --- | --- | --- | --- | --- | --- | --- |
| **Население** | 142 | 197 | 289 | 257 | 196 | 169 | 152 | 94 |  |

**Извор за 1940-1991 г.**: Т. Симовски, *Населените места во Егејска Македонија*

Самоуправа и политика
---------------------

Селото припаѓа на општинската единица Камбуница со седиште во селото Трановалто, која припаѓа на поголемата општина Серфиџе, во округот Кожани. Воедно, селото е дел од општинскиот оддел Трановалто, во кој влегуваат истоименото село и Низиско.

Културни и природни знаменитости
--------------------------------

**Цркви**

* Црква „Успение на Пресвета Богородица" — изградена во 1857 г.

Наводи
------

1. ↑  „Попис на населението од 2011 г. Трајно население". Државен завод за статистика на Грција.
2. 1 2 3 4 5  Симовски, Тодор (1998). *Населените места во Егејска Македонија : географски, етнички и стопански одлики*. I дел. Скопје: Институт за национална историја. стр. 318–319.
3. ↑  Кѫнчовъ, Василъ (1900). *Македония. Етнография и статистика*. София: Българското книжовно дружество. стр. 278. ISBN 954430424X.
4. ↑  Михајловски, Роберт, уред. (2017). *Етнографска карта на Битолскиот вилает* (PDF). Каламус. стр. 59.
5. ↑  Σπανός, Κώςτας. "Η απογραφή του Σαντζακίου των Σερβίων", in: "Ελιμειακά", 2001, 48-49.
6. ↑  Χαλκιόπουλος, Αθανάσιος. Η Μακεδονία: εθνολογική στατιστική των βιλαετίων Θεσσαλονίκης και Μοναστηρίου. Αθήναι, 1910, σ. 107.
7. ↑  „Δυτική Μακεδονία". Ελλάδος Περιήγηση. Посетено на 4 април 2024.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во општината Серфиџе |
| --- |
|  |
| ОЕ Камбуница | 
* Лазарадес
* Лужјани
* Микровалто
* Низиско
* Трановалто

 |
|  |
| ОЕ Мокро | 
* Мокро

 |
|  |
| ОЕ Серфиџе | 
* Авле
* Ак Сакали
* Биџели
* Гулеш
* Делино
* Калдадес
* Кастања
* Кечилер
* Комушлар
* Краник
* Лаваница
* Метаксас
* Нераида 1
* Ортаќој
* Рахово
* Серфиџе
* Хаџи Омурлу
* Хаџи Риханли
* Хејбели

 |
|  |
| **Поранешни**: Зидани  •  Мацкохори  •  Неохори  •  Падеж1 *Новосоздадено место од грчки доселеници во XX век* |

 |